Робърт Фрост
Избери си нещо като звезда

Превод от английски: Александър Шурбанов, —

chitanka.info

Здравей, звезда най-светла на света

Ти можеш в свойта дивна висота

да бъдеш като облака мъглива.

Да, като облак, не като нощта,

защото тя ти дава яснота.

На гордите тайнствеността отива.

Но властваш ли до бялата зора,

ти нямаш право да си мълчалива.

Проговори, бъди така добра.

В нас думата ти вечно ще е жива.

И промълви звездата: „Аз горя.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.